Naro

Ang Naro (Siciliano: Naru) ay isang komuna sa Malayang Konsorsiyong Komunal ng Agrigento, sa isla ng Sicilia, Italya. Ito ay may hangganan sa mga komuna ng Agrigento, Caltanissetta, Camastra, Campobello di Licata, Canicattì, Castrofilippo, Delia, Favara, Licata, Palma di Montechiaro, Ravanusa, at Sommatino . Ang naturalisadong Pranses na kompositor na si Achille Campisiano (1837–1901) ay isinilang sa nayong ito. Ito rin ang lugar ng kapanganakan ng mananawit ng Il Volo na si Piero Barone.

 Kasaysayan 
Nagkaroon na ng mga kabahayan sa pook ng Naro noong panahong Romano, na kung saan nananatili tulad ng mga katakumba at mga pook na katatagpuan ng mga guho ng mga Romanong villa. Ito ay isang mahalagang pinatibay na bayan sa panahon ng Arabe at pananakop ng Normando, at nanatiling isang sentral na rehiyon. Ang kastilyong medyebal, ang guho ng simbahang Normando at maraming barokong gusali ay nagpatotoo sa mayamang kasaysayan nito.

Nong Ikalawang Digmaang Pandaigdig, ang Naro ay napinsala ng mga pambobomba mula sa himpapawid.

Ang Naro ay sikat sa pagdiriwang ng lokal na santong patron, San Calogero, na ipinagdiriwang tuwing Hunyo 18. Sa araw na ito, isang rebulto ng Santo ay ipinaparada sa mga kalye ng lungsod sa isang prusisyon kasama ang maraming kalahok.

 Mga sanggunian 

 Mga panlabas na link